# **Brevskabelon 4 – uddannelse til hf-eksamen**

**Tilbud om foreløbig plads til ansøger direkte fra 10. klasse, hvor det først senere kan afgøres, om vedkommende har retskrav på optagelse**

Kære [ansøgers fulde navn]

Du har søgt om at blive optaget på uddannelsen til hf-eksamen og er blevet fordelt via en central elevfordelingsmekanisme.

Vi kan derfor tilbyde dig en foreløbig plads her hos os på [institutionens navn]. Det betyder, at du kan starte efter sommerferien, *hvis* du opfylder betingelserne for at blive optaget på uddannelsen. Du er altså ikke blevet endeligt optaget endnu.

Fra den 2. juni kan du logge på Optagelse.dk og se, hvilken transporttid og folkeregisteradresse, der er lagt til grund for fordelingen til [institutionens navn].

Hvis [institutionens navn] ikke er en institution, som du selv har søgt om optagelse på, vil du inden for kort tid modtage et brev fra Region [X] med begrundelse for din fordeling og vejledning om klagemulighed.

Du kan se betingelserne for at blive optaget på uddannelsen i det vedlagte bilag.

## **Den videre proces**

Hvis du bliver vurderet ikke-uddannelsesparat ved den endelige uddannelsesparathedsvurdering, som foretages [senest medio juni], vil vi indkalde dig til **optagelsesprøve**. Det vil vi også, hvis det hvis det viser sig, at der er en af de andre betingelser for at blive optaget, du ikke opfylder.

Hvis du efter afgivelse af de afsluttende standpunktskarakterer i 10. klasse opfylder alle adgangskrav, vil du hurtigt få besked om, at du er blevet endeligt optaget på uddannelsen til hf-eksamen på [institutionens navn].